tomron87/hebrew-wikipedia-sentences-corpus huggingface dataset:
בשנות ה-90 הופיע דילון בדרמה המוזיקלית של אוליבר סטון "הדלתות" בתפקיד ג'ון דנסמור מתופף להקת "הדלתות", בסרט הפעולה של מרטין קמפבל "הבריחה מבסולום" ובסרט המלחמה העצמאי "לילה בהיר".
לאחר שנים שבהן לא התבלט בתעשיית הבידור לוהק דילון בשנת 2004 לסדרת הדרמה הקומית של חברת HBO "הפמליה".
דילון הופיע לאורך הסדרה בתפקיד השחקן הוותיק ג'וני "דרמה" צ'ייס, אחיו הגדול של כוכב הקולנוע וינסנט צ'ייס.
דילון הועמד על תפקידו בסדרה לפרס גלובוס הזהב לשחקן המשנה הטוב ביותר בסדרה קומית ולשלושה פרסי אמי.
מחוץ לסדרה השתתף דילון בשוברי הקופות "פוסידון" של וולפגנג פטרסן ו"בית מלון לכלבים".
הוא גם הופיע הופעת אורח בסדרה "משפחת סימפסון".
דילון נישא ב-2006 לשחקנית ג'יין סטיוארט, לזוג נולדה ילדה אחת במשותף.
לדילון ילדה נוספת ממערכת יחסים שניהל בעברו.
קווין דארנל הארט הוא קומיקאי, סטנדאפיסט, שחקן, תסריטאי ומפיק אמריקאי.
בשנת 2013 דורג על ידי מגזין פורבס במקום השישי ברשימת הקומיקאים המרוויחים ביותר.
קווין דארנל הארט נולד בצפון פילדלפיה שבפנסילבניה ארצות הברית.
אביו הנרי רוברט וית'רספון נכנס ויצא מבית הסוהר לעיתים קרובות, הואיל וסבל מבעיית התמכרות לקוקאין, ולפיכך גדל הארט במשך רוב ילדותו במשפחה חד-הורית לצד אחיו הגדול רוברט הארט, ואמו ננסי הארט שגידלה את השניים.
הוא הכניס את ההומור לחייו כשהיה צריך למצוא דרך להתמודד עם הקשיים, ואף נעזר בו כדי להתרחק מצרות.
לאחר לימודיו בתיכון עבר הארט לעיר ניו יורק במטרה ללמוד בקולג' קהילתי, שם סיים את לימודיו כעבור שנתיים, ולאחר מכן עבר לברוקטון שבמסצ'וסטס.
בשעה שהחזיק במשרה של מוכר נעליים בברוקטון, הארט חזר לעיר הולדתו פילדלפיה, שם הופיע בערב קומיקאים חובבים במועדון לילה, ומאותו הרגע החל לקחת את הקריירה כסטנדאפיסט ברצינות רבה יותר.
אמו ננסי הארט נפטרה בשנת 2006 ממחלת הסרטן, ודרכו להתמודד עם האובדן היא לשלב אותה בהופעותיו.
בהמשך הארט בחר לחדש את הקשר עם אביו לאחר שזה התגבר על בעיית הסמים שלו בהצלחה.
ההופעה הגורלית באה בעקבותיהן של הופעות רבות במהלכן ספג קריאות בוז לעיתים קרובות, ובאחת מהן אף נזרקה לעברו כנף עוף מצד צופה שקרא לעברו קריאות ביניים.
כשהיה בתחילת דרכו המקצועית בשנות ה-90 המאוחרות, הארט נפל בקסמיהם של קומיקאים כמו כריס טאקר וג'יי.
בי סמוב, אולם תחת הדרכתו של רובינסון הוא מצא את סגנונו הייחודי כאשר החל להופיע עם שמו האמיתי, כמו גם לשאוב את ההשראה לחומרים להופעות מחוויותיו האישיות, ומאז לא עבר זמן רב עד שזכה במספר תחרויות של סטנדאפיסטים חובבים לאחריהן החל להופיע באופן קבוע במועדונים.
בשנת 2002 הופיע בפעם הראשונה על מסך הטלוויזיה כשהשתתף במספר פרקים בסדרה Undeclared בתפקיד אורח, ובפעם הראשונה על המסך הגדול באותה השנה בסרט Paper Soldiers בתפקיד ראשי.
בשנה שלאחריה הופיע בשני סרטים נוספים, ביניהם "מת לצעוק 3", ובמספר סדרות טלוויזיה בתפקידים משניים.
אם כי לא כך היה הדבר, מאחר שלסדרה לא היה קהל רב והיא התבטלה לאחר שישה פרקים בלבד.
בהמשך אותה השנה קיבל תפקיד קטן בסרט "ואז הגיעה פולי" וכיכב לצד סנופ דוג בסרט השנוי במחלוקת "הכל כלול", שנקטל על ידי המבקרים ואף הופיע ברשימת "50 הסרטים הגרועים ביותר" של המגזין "Empire" גם אחרי עשר שנים ליציאתו.
במשך חמש השנים הבאות לקח חלק בפרויקטים רבים בתפקידים שוליים, ביניהם הסרטים "בתול בן ארבעים", "מת לצעוק 4", "המירוץ לזהב" ו"סופרהירו", ובטלוויזיה הופיע בסדרות רבות, זאת עד לכאשר החליט בשנת 2009 לחזור להופיע על הבמות וערך את סיבוב הופעות הסטנד-אפ הראשון שלו שנקרא "Kevin Hart: I'm a Grown Little Man".
בינתיים, הארט המשיך לקבל תפקידים, גדולים יותר וגדולים פחות, בסדרות כמו "אנשי המסיבות" ובקומדיית החרב והכושפות "קרוד מאנדון וחרב האש הבוערת", כמו גם בסרטים "למות מלוויה" ו"פגוש את הפוקרס הקטנים" כדרך לחשוף את עצמו, ובשנת 2010 יצא לסיבוב הופעות הסטנד-אפ השני שלו ברחבי ארצות הברית; Kevin Hart: Seriously Funny.
בעוד הארט ממשיך לקבל תפקידים קטנים, בשנת 2011 יצא לאקרנים "Kevin Hart: Laugh at My Pain", סרט סטנד-אפ דוקומנטרי בכיכובו, אותו גם הפיק וכתב, אשר הפך לאחד מסרטי הקומדיה המרוויחים ביותר של אותה השנה לאחר שהצליח לגרוף כ-15$ מיליון דולר בקופות.
בשנת 2012 לוהק לתפקיד ראשי בסרט "לחשוב כמו גבר", שם שיחק בין היתר לצדם של מייקל איליי, ג'רי פררה, רג'ינה הול וטראג'י פ.
הנסון, ושיחק בקומדיה הרומנטית "עד החתונה זה יעבור" לצד ג'ייסון סיגל ואמילי בלאנט, ובאותה השנה הנחה את טקס פרסי הווידאו-קליפים של MTV.
בשנת 2013 הוא הנחה את תוכנית המערכונים הפופולרית סאטרדיי נייט לייב, מאז הספיק להנחות אותה בשנית ב-2015, ועד סוף שנת 2014 הופיע בלא פחות משבעה סרטים - בשלושה מתוכם בתפקיד ראשי - ביניהם סוף., סוגרים חשבון, שחק אותה שוטר, בנוגע לאמש וסרט ההמשך לחשוב כמו גבר 2.
בשנת 2015 הנחה את הספיישל "ג'סטין ביבר על הגריל" בערוץ קומדי סנטרל.
הארט ממשיך בפועלו כשחקן קומי כדרך לבניית חשיפתו העולמית, ומשנת 2015 החל להיות מלוהק לתפקידים ראשיים בלבד, כמו גם בפרויקטים בשנים 2016 ו-2017, וכל זאת לצד המשך מתן הופעות סטנד-אפ על במות ברחבי ארצות הברית.
בשנת 2016 דיבב הארט את קולה של הדמות סנובול בסרט המונפש החיים הסודיים של חיות המחמד, וב-14 באוקטובר של שנה זו יצא לאקרנים סרט הסטנד-אפ הדוקומנטרי השלישי שלו במספר בשם "Kevin Hart: What Now?".
בשנת 2018, הוא הפיק לראשונה סרט, "חכם בלילה" וגם כיכב בו.
ב-2019, כיכב בגרסה האמריקאית לסרט הצרפתי "מחוברים לחיים".
בשנת 2021, כיכב בסרט של נטפליקס "אבהות" והצטלם לסרט "בורדרלנדס" שיצא ב-2022.
הארט הושפע מסטנדאפיסטים אפרו-אמריקאים, והוא מציין את הקומיקאים כריס רוק, אדי מרפי, דייב שאפל, ביל קוסבי, ריצ'רד פריור, ג'ורג' קרלין, ג'רי סיינפלד, מרטין לורנס, ברני מק, ונדה סייקס, די.
אל הגלי, סטיב הארווי וסדריק דה אינטרנטיינר כמעוררי השראות קומיות עבורו, ואף רבים מהם הוא מחשיב כחבריו.
הארט נישא לקומיקאית טורי הארט בשנת 2003 ולהם שני ילדים; בת בשם האבן לי ובן בשם הנדריקס.
בפברואר 2010 הגישו השניים בקשה לגירושים עקב "פערים בלתי ניתנים לגישור".
ההליך הסתיים בנובמבר 2011. באוגוסט 2014 התארס עם בת זוגו אניקו פאריש ובאוגוסט 2016 הזוג התחתן בסנטה ברברה.
בנם, קנזו נולד בנובמבר 2017. בדצמבר אותה שנה, הודה הארט כי בגד באשתו כאשר הייתה בהיריון.
בספטמבר 2020, נולדה בתם קאורי.
בשנת 2017, הוערך הונו של הארט בכ-32.5 מיליון דולר.
ב-14 באפריל 2013 הארט נעצר לפנות בוקר עקב חשד לנהיגה בשכרות, זאת לאחר שנצפה מזגזג עם מכוניתו בין נתיבי התנועה בכביש מהיר בקליפורניה ואף היה מיועד להתנגש חזיתית עם מכלית דלק.
הארט נכשל בבדיקת שכרות פיזית ונשלח לכלא עד לכאשר השתחרר בערבות.
ב-5 באוגוסט 2013 הוא הועמד לדין בגין נהיגה תחת שכרות, ונשפט לשלוש שנים מאסר על תנאי לאחר שהשתמש בסעיף no contest בחוק האמריקאי, לפיו הוא לא הודה באשמה ולא כפר בה.
ב-1 בספטמבר 2019 נפצע הארט בתאונת דרכים בקליפורניה.
הוא שוחרר מבית החולים לאחר תשעה ימים.
בשנת 2023 שוב נפצע הארט, הפעם במהלך תחרות ריצה מול ידידו סטיבן רידלי.
במהלך הריצה הוא קרע שרירי בטנו התחתונים ונאלץ להתנייד בכיסא גלגלים בעת השיקום.
הארט שיתף את עוקביו באינסטגרם שהפציעה היא תוצאה של זלזול במשמעות של גילו (44) ולכן הוא ממליץ לכולם ללמוד מטעותו
שנה סרט דמות הערות 2002 חיילי נייר שון תפקיד ראשי2003 מת לצעוק 3 סי.ג'יי תפקיד משנימות השושלת פ.
דידי / שוטר 1 / מאמן ריקוד / ראפר היפר / ה.
שנה סדרה דמות הערות 2002–2003 סטודנט חופשי לוק תפקיד משני Tough Crowd with Colin Quinn בתור עצמו חבר פאנל2004 The Big House קווין תפקיד ראשי 2005 Barbershop ג'יימס ריקי תפקיד משני 2005–2006 Jake in Progress נאגט דוסון תפקיד אורח2006 Love, Inc.
קווין וימר הוא כדורגלן אוסטרי המשחק בעמדת הבלם בקבוצתסלובן ברטיסלאבה.
אחרי עונת בכורה במועדון נעוריו, ל.א.ס.ק.
לינץ, וימר עבר ביוני 2012 לשחק במועדון הגרמני פ.צ.
ב-5 באוגוסט 2012, ערך את הופעת הבכורה שלו בפ.צ.
קלן, במהלך ההפסד 0–1 מול איינטרכט בראונשווייג.
ב-29 בנובמבר 2013, הוא כבש את שער הבכורה שלו במועדון, בניצחון 0–3 מול סנט פאולי.
במהלך עונת 14–2013 הפך לשחקן הרכב קבוע, והיה וימר שותף להעפלת קבוצתו לבונדסליגה, כמו גם לקבוע שיא בליגת המשנה בספיגה מועטה של שערים, כשקלן ספגה רק 20 שערים באותה העונה.
בעונת הבכורה שלו בבונדסליגה, וימר היה חלק משמעותי מחוליית ההגנה והצלחת קבוצתו להימנע מירידה, כאשר במהלך העונה קלן ניצחה לפחות פעם אחת את כל קבוצות הליגה, למעט באיירן מינכן ופרייבורג.
קלן קבעה גם שיא בונדסליגה, כאשר סיימה 9 משחקים בתיקו מאופס, והשוותה את שיאה של באיירן מינכן מ-1966, בשמירה על רשת נקייה 13 משחקים במהלך העונה.
בעונת 15–2014, וימר פתח בהרכב הקבוצה ב-32 משחקי בונדסליגה, ונבחר לשחקן ההגנה השביעי בטיבו בליגה, על ידי מגזין הכדורגל קיקר.
ב-29 במאי 2015, וימר הצטרף לטוטנהאם הוטספר, לאחר שחתם על חוזה לחמש שנים וקלן קיבלה תמורתו 4.3 מיליון פאונד.
ב-30 ביולי 2015, ערך את הופעת הבכורה שלו עבור מועדונו החדש, במשחק קדם עונה מול כוכבי ליגת הMLS בדנוור, קולורדו, בו הפסידה טוטנהאם 1–2. וימר נכנס למשחק בדקה ה-45, כמחליפו של יאן ורטונגן, וערך הופעת בכורה לצד השחקנים החדשים הנוספים במועדון דלה עלי, קירן טריפייר וטובי אלדרווירלד.
ב-4 באוגוסט 2015, הוא ערך הופעת בכורה בהרכב הקבוצה, בהפסד 0–2 מול ריאל מדריד במסגרת גביע אאודי.
ב-28 באוגוסט 2017 חתם וימר בסטוק סיטי מהפרמייר ליג בסיום אותה עונה הקבוצה ירדה ליגה.
בקיץ 2018 הושאל וימר להנובר 96 מהבונדסליגה.
וימר שיחק עונה אחת בהאנובר, וגם איתה ירד ליגה, לאחר שערך 22 הופעות.
בתום עונת ההשאלה להאנובר, חזר וימר לסטוק והושאל שוב, הפעם לרויאל מוסקרון מליגת העל הבלגית.
ב-1 בפברואר 2021 הושאל לקרלסרוהה עד לסוף העונה.
בקיץ חתם בסלובן ברטיסלאבה מליגת העל הסלובקית.
וימר ייצג את הנבחרות האוסטריות בכל גילאי הנוער.
ב-15 בנובמבר 2013, במהלך יום הולדתו ה-21, הוא ערך את הופעת הבכורה שלו עבור הנבחרת האוסטרית הבוגרת, במהלך הניצחון 0–1 במשחק ידידות מול ארצות הברית.
בשנת 2016 השתתף וימר עם נבחרת אוסטריה ביורו 2016, והודח עמה בשלב הבתים.
קווין דויל הוא שחקן אנגלי.
הוא מוכר מהופעותיו בסדרת הטלוויזיה "האגמים" בתפקיד ג'ון פאר, באופרת הסבון "קורוניישן סטריט", ובסדרת הדרמה "The Crimson Field".
בסדרת הדרמה התקופתית "אחוזת דאונטון" שיחק דויל בתפקיד ג'וזף מולזלי, אחד המשרתים של הרוזן מגרנת'הם.
דויל הרבה להופיע בתיאטרון בהפקות רבות, בהן עשר מחזות עם הלהקה השייקספירית המלכותית.
קווין אלווין ויליס הוא כדורסלן עבר אמריקאי ששיחק במשך 21 עונות בליגת ה-NBA, במהלכן הצטיין בעיקר כשחקן אטלנטה הוקס.
בעונת זכה עם סן אנטוניו ספרס באליפות ה-NBA.
היה השחקן המבוגר בליגה מאז עונת ועד לפרישתו בסיום עונת , בגיל 44.
ויליס נבחר בבחירה ה-11 בדראפט ה-NBA לשנת 1984 על ידי אטלנטה הוקס, ושיחק בקבוצה ב-9 עונותיו הראשונות בליגה.
לצד דומיניק וילקינס ודוק ריברס, עזר ויליס לאטלנטה להפוך לאחת הקבוצות הטובות והיציבות באזור המזרחי; לאורך תקופתו באטלנטה העפילה הקבוצה למעמד הפלייאוף שבע פעמים, אך באף אחת מהן לא צלחה את הסיבוב השני.
עונת השיא שלו בקריירה הייתה , בה השתתף לראשונה במשחק האולסטאר ונבחר לחמישייה השלישית של העונה לאחר שהעמיד ממוצעים של 18.3 נקודות ו-15.5 ריבאונדים למשחק (שני ב-NBA לדניס רודמן).
ב-19 בפברואר 1992 הוריד שיא קריירה של 33 ריבאונדים בהפסד קבוצתו לוושינגטון בולטס.
בתחילת עונת נשלח בטרייד למיאמי היט, בה שיחק במשך עונה וחצי, וב-6 השנים הבאות שיחק עבור גולדן סטייט ווריורס, יוסטון רוקטס, טורונטו ראפטורס ודנוור נאגטס.
בעונת חתם בסן אנטוניו ספרס כמחליפם של צמד הגבוהים טים דאנקן ודייוויד רובינסון, וזכה עם הקבוצה באליפות ה-NBA תוך שהוא קולע 4.4 נקודות למשחק לאורך סדרת הגמר מול ניו ג'רזי נטס.
בעונת חזר לשחק באטלנטה הוקס, והיה השחקן המבוגר בליגה, בגיל 42. בסיום אותה עונה הודיע על פרישה ממשחק, אך חזר בו בעונת כשחתם על חוזה בדאלאס מאבריקס.
בכך הפך ויליס לשחקן המבוגר ביותר ששיחק בליגת ה-NBA מאז עונת , במהלכה שיתף עצמו מאמן קבוצת פרובידנס סטימרולרס, נאט היקי בן ה-46, לשני משחקים.
בסיום העונה פרש ויליס ממשחק באופן סופי, בגיל 44.
ממוצעיו של ויליס לאורך הקריירה עומדים על 12.1 נקודות ו-8.4 ריבאונדים למשחק ב-1,424 משחקי עונה סדירה.
כמו כן שיחק ויליס במספר העונות הרב בתולדות ה-NBA, 21, כמו פאריש וגארנט.
קווין גאמיירו הוא כדורגלן עבר צרפתי ששיחק בעמדת החלוץ.
גאמיירו נולד בעיירה סאנליס והחל את הקריירה שלו בגיל שש בקבוצת ילדים מקומית, ובגיל 17 הגיע לקבוצת הנוער של שטרסבורג.
ב-10 בספטמבר 2005 גאמיירו ערך את הופעת הבכורה שלו בקבוצה הבוגרת בהפסד 0–1 לפריז סן-ז'רמן.
ב-14 בדצמבר ערך את הופעת הבכורה שלו בזירה האירופית בתיקו 2-2 נגד הכוכב האדום בלגרד במסגרת גביע אופ"א בו גם כבש את השער השני בדקה ה-79 של המשחק שהיה גם שער הבכורה שלו בקבוצה.
ב-4 בפברואר 2006 הבקיע את שער הליגה הראשון שלו בהפסד 1–2 ללאנס.
שלושה שבועות לאחר מכן נפצע בברכו ונעדר כחצי שנה מהמגרשים.
ב-19 בספטמבר 2006 חזר למגרשים במשחק בו הפסידה שטרסבורג 0–2 לאוסר במסגרת גביע הליגה הצרפתי.
במהלך העונה הוא לא הצליח לבסס את מקומו כשחקן הרכב בקבוצה, אך שטרסבורג חזרה לליגה הראשונה אחרי עונה אחת בליגה השנייה.
בעונת גאמיירו הפך לשחקן הרכב בשטרסבורג וכבש שישה שערים ב-36 משחקים, אך שטרסבורג ירדה בחזרה לליגה השנייה.
ב-17 ביוני 2008 חתם לארבע שנים בלוריאן תמורת שלושה מיליון אירו אחרי שדחה הצעה מאולימפיק מרסיי שגילתה בו עניין רב.
ב-9 באוגוסט 2008 ערך את הופעת הבכורה שלו בלוריין בניצחון 0–1 נגד לה מאן.
שבועיים לאחר מכן, הוא הבקיע את שערו הראשון עבור המועדון בהפסד 1–3 נגד ולנסיין.
את עונת הבכורה שלו בלוריין סיים עם 13 שערים ולוריין סיימה את העונה במקום העשירי, הישג השיא של המועדון.
בעונת כבש 17 שערים ב-35 משחקי ליגה ולוריין שברה שיא נוסף כאשר סיימה במקום השביעי.
בעונת סיים כמלך שערי הליגה עם 22 שערים ב-36 משחקים שבכולם פתח.
ב-12 ביוני 2011 חתם לארבע שנים בפריז סן-ז'רמן תמורת 11 מיליון אירו.
ב-6 באוגוסט 2011 הוא ערך את הופעת הבכורה שלו בפריז בהפסד 0–1 ללוריין.
שבוע לאחר מכן כבש את שער הבכורה שלו במועדון בתיקו 1-1 נגד סטאד רן.
ב-16 בספטמבר 2011 כבש שלושער ראשון בקריירה בניצחון 1–3 נגד אז'אקסיו.
את עונת סיים עם 11 שערים ב-34 משחקים.
ב-29 בספטמבר 2012 הבקיע את צמד הבכורה שלו לעונת בניצחון 0–2 נגד סושו.
בעונה זו כבש שמונה שערים ב-25 משחקים.
ב-25 ביולי 2013 חתם לחמש שנים בסביליה תמורת עשרה מיליון אירו.
שבוע לאחר מכן ערך את הופעת הבכורה שלו בסביליה במסגרת מוקדמות הליגה האירופית נגד מלאדוסט פודגוריצה בה נפצע במפשעה ונאלץ לצאת במהלך המשחק.
ב-22 באוגוסט הבקיע את שער הבכורה שלו עבור סביליה בניצחון 1–4 נגד שלונסק ורוצלאב.
ב-1 בספטמבר 2013 הבקיע את שער הבכורה שלו בליגה בתיקו 2-2 נגד מאלגה.
ב-13 באפריל 2014 כבש צמד שהעניק לקבוצתו ניצחון בדרבי של סביליה מול ריאל בטיס.
ב-14 במאי 2014 כבש את הפנדל האחרון בבעיטות הכרעה שהעניק לקבוצתו זכייה בליגה האירופית אחרי ניצחון 2–4 במשחק הגמר נגד בנפיקה ליסבון.
עונה לאחר מכן זכתה הקבוצה בליגה האירופית פעם שנייה ברציפות, כאשר גאמיירו שותף כמחליף במשחק הגמר בו גברה סביליה 2–3 על דניפרו.
ב-24 באוקטובר 2015 כבש שלושער ראשון במדי סביליה בניצחון 0–5 על חטאפה.
ב-18 במאי 2016 כבש שוב בגמר הליגה האירופית, הפעם מול ליברפול.
סביליה ניצחה 1–3 וזכתה בתואר פעם שלישית ברציפות.
ב-30 ביולי 2016 חתם באתלטיקו מדריד לארבע שנים תמורת 32 מיליון אירו.
ב-21 באוגוסט ערך את הופעתו הבכורה בקבוצה בתיקו 0-0 נגד דפורטיבו אלאבס.
ב-18 בפברואר 2017 הבקיע שלושער תוך חמש דקות בניצחון 1–4 על ספורטינג חיחוון.
בעונתו הראשונה בקבוצה כבש 12 שערים ב-31 משחקי ליגה.
בעונתו השנייה בקבוצה כבש שבעה שערים ב-25 משחקים וזכה בפעם הרביעית בליגה האירופית.
ב-12 באוגוסט 2018 חתם בולנסיה לשלוש שנים עבור 16 מיליון אירו.
ב-20 באוגוסט ערך את הופעתו הבכורה בקבוצה בתיקו 1-1 מול קבוצתו הקודמת אתלטיקו מדריד.
ב-29 בספטמבר הבקיע את שערו הראשון בקבוצה, בניצחון 0–1 על ריאל סוסיאדד.
בעונתו הראשונה זכה עם ולנסיה בגביע הספרדי.
ב-19 ביולי 2021 חזר לאחר 13 שנה לשטרסבורג וחתם לשנתיים.
גאמיירו שיחק בצעירותו בכל הנבחרות הצעירות של צרפת.
בשנת קיבל הצעה ממאמן נבחרת פורטוגל, קרלוס קיירוש, לייצג את פורטוגל בשל מוצאו הפורטוגזי של סבו, אותה דחה.
באוגוסט זומן לראשונה לסגל הנבחרת הבוגרת לקראת המשחקים נגד ו במסגרת מוקדמות יורו 2012. ב-3 בספטמבר 2010 ערך את הופעת הבכורה שלו בנבחרת בהפסד 0–1 לבלארוס.
ב-6 ביוני 2011 הבקיע את שער הבכורה שלו בנבחרת בניצחון 1–4 נגד .
ב-7 בספטמבר 2016 הבקיע צמד בניצחון 1–4 נגד במסגרת מוקדמות מונדיאל 2018.
נבחרת העונה בליגה האירופית: עונת 2015/2016
קווין וייטלי הוא שחקן אנגלי.
וייטלי ידוע בעיקר מהופעתו בתפקיד רוברט "רובי" לואיס בסדרת הטלוויזיה "המפקח מורס" ובספין-אוף "לואיס".
עוד הוא מוכר מהופעתו בדמות נוויל הופ בסדרה הקומית הבריטית "Auf Wiedersehen, Pet" ובתפקיד ד"ר ג'ק קרוויש בסדרת הדרמה "Peak Practice".
וייטלי נולד ב-Humshaugh קרוב להקסם בנורת'מברלנד.
אמו מרי הייתה מורה, ואביו ריצ'רד היה מפקד בצי המלכותי הבריטי.
סבתו מצד אמו, דוריס פיליפס, הייתה זמרת מקצועית, וסבא של סבא שלו ריצ'רד וייטלי , היה הארכיבישוף האנגליקני של דבלין.
הוא התחנך בבית הספר ברנרד קאסל ולמד משחק ב-"Central School of Speech and Drama".
ב-2011 היה הפטרון של להקת התיאטרון בבית הספר "Full House Theatre Company".
אחיו, פרנק, הוא מרצה לדרמה באוניברסיטת לונדון.
בשנות השבעים של המאה העשרים לפני שפנה לקריירה מקצועית הופיע וייטלי כשחקן חובב בתיאטרון פיפל'ס בניוקאסל.
בתחילת הקריירה שלו היה וייטלי זמר פולק, הוא מנגן בגיטרה ומופיע במופעי צדקה.
יחד עם שאר שחקני הסדרה "Auf Wiedersehen, Pet" הופיע בניוקאסל בקונצרטים "Sunday for Sammy".
לפני שהיה לשחקן הוא התחיל ללמוד הנהלת חשבונות.
בתיאטרון הופיע וייטלי במחזות אחדים בהם עיבוד בימתי של "Twelve Angry Men".
בקולנוע שיחק בסרטים "שובו של חייל", "הפצוע האנגלי", "פרנואיד" ו"משהו לחלום עליו".
הוא דיבב את הגרסה האנגלית של הסדרה לילדים "Hilltop Hospital".
עוד היה הקריין בפרסומות עבור WaterAid.
ב-1985 הופיע וייטלי בעיבוד לספרה של אגאתה כריסטי "A Murder Is Announced", בתפקיד סמל בילוש פלטשר לצדו של ג'ון קאסל שגילם את המפקח קרדוק.
תפקיד זה היה דומה לדמות שגילם בשנים הבאות והפכה להיות מזוהה איתו.
הוא לוהק לתפקיד סמל בילוש לואיס בסדרה הבלשית "המפקח מורס" בכיכובו של ג'ון ת'או ששיחק בתפקיד הראשי.
וייטלי כיכב לצדו של ת'או במשך 13 שנים ב-32 פרקים של הסדרה המצליחה, והוא הפך להיות מוכר בכל בית בבריטניה.
וייטלי גילם שוב את הדמות בסדרת ספין אוף בשם "לואיס", שבה לואיס חוזר לאוקספורד והפעם בדרגת מפקח.
יחד עם שותפו, סמל בילוש ג'יימס האת'וויי בוגר קיימברידג' (בגילומו של לורנס פוקס), הוא פותר תעלומות רצח.
במקביל הוא מנסה לשקם את חייו אחרי מותה הפתאומי של אשתו בתאונת פגע וברח.
בסוף 2012, אחרי צילומי העונה השביעית של הסדרה "לואיס", הודיעו וייטלי ולורנס פוקס שהם עושים הפסקה מהסדרה לפחות לשנה אחת.
הסדרה נמשכה עד 2015 והסתיימה בעונה התשיעית.
ב-4 בנובמבר 2012 הופיע וייטלי בתוכנית דרמה של רדיו BBC3 בשם "The Torchbearers", על כמה אזרחים בריטיים שהיו נושאי הלפיד האולימפי.
במרץ 2013 הופיע וייטלי במחזה "White Rabbit, Red Rabbit".
וייטלי חי בוובורן סנדס קרוב למילטון קינס עם אשתו השחקנית מדלן ניוטון.
היא כיכבה בדרמה "When the Boat Comes In" של ה-BBC בשנות העשרים של המאה העשרים.
לבני הזוג יש שני ילדים, הבת קתרין "קיטי" וייטלי נולדה ב-1983 והופיעה לצד אביה בסדרה "Auf Wiedersehen, Pet"; הבן קירן נולד ב-1985.
וייטלי אוהב מוזיקת רוק והוא מנגן בגיטרה.
הוא ציין את פינק פלויד ודייר סטרייטס כלהקות שהוא אוהב במיוחד.
הוא אוהד של מועדן הכדורגל ניוקאסל יונייטד ושל ברנלי, אבל אומר שהוא מעדיף עכשיו את משחק הרוגבי ליג על כדורגל.
באוגוסט 2014 היה וייטלי אחד ממאתיים החותמים על מכתב לעיתון הגרדיאן נגד העצמאות הסקוטית לקראת משאל העם על עצמאות סקוטלנד.
"קיד" דוניגן הוא קצין בדימוס בדרגת תת-אדמירל בצי ארצות הברית.
שירת כמנהל מטה הצי, כמפקד הצי החמישי של ארצות הברית וכמפקד כוחות הצי בפיקוד מרכז של ארצות הברית.
דוניגן סיים ב-1980 תואר ראשון בהצטיינות בהנדסת תעופה וחלל מאוניברסיטת וירג'יניה.
הוא בוגר מצטיין של בית הספר לטייסי ניסוי של הצי, בוגר בית הספר לטיסה קרבית ("טופ גאן").
בוגר בית הספר לכוח גרעיני של הצי, המכללה לפיקוד ומטה של הצי, המכללה למטה של הכוחות השלובים ובוגר תוכנית בכירים בביטחון לאומי ובינלאומי באוניברסיטת הרווארד.
שירת כטייס F/A-18 הורנט בטייסת הצי 131 שהוצבה בנושאת המטוסים "קורל סי" וערך את טבילת האש שלו ב"מבצע קניון אל דוראדו" לתקיפת לוב.
בהמשך שירותו שירת כמפקד מחלקה בטייסת הצי 37. שימש טייס ניסוי ופיקד על טייסת הצי 131 במהלך משימות קרביות במפרץ הפרסי.
שירות כעוזר סגן ראש המבצעים הימיים לענייני תכנון ומבצעים, עוזרו של מפקד כוחות נאט"ו בדרום אירופה, קצין קישור של נאט"ו בסרייבו ויועץ לתקיפות האוויריות בבוסניה והרצגובינה במהלך "מבצע כוח מכוון".
פיקד על אוניית לוחמה אמפיבית "USS Coronado".
פיקד על נושאת המטוסים "קרל וינסון" בין מאי 2004 לאוקטובר 2006, והוביל אותה במהלך פעילות מבצעית במלחמת עיראק.
בדצמבר 2008 מונה למפקד כוח משימה של הצי השביעי וכוח התקיפה 5 בראשות נושאת המטוסים "ג'ורג' וושינגטון" ביפן.
ביוני 2010 מונה לקצין אג"ם של פיקוד מרכז של ארצות הברית.
באוגוסט 2012 מונה לראש ענף לוחמה משולבת במטה הצי, במרץ 2013 מונה לראש מחלקת אסטרטגיה ומדיניות במטה הצי.
באוגוסט 2013 מונה לראש צוות הכנת התוכנית הארבע-שנתית של הצי במחלקת ההגנה.
ביולי 2014 מונה לממלא מקום סגן ראש המבצעים הימיים לענייני תכנון, מבצעים ואסטרטגיה.
בספטמבר 2015 מונה למפקד הצי החמישי של ארצות הברית ומפקד כוחות הצי בפיקוד מרכז של ארצות הברית.
שירת בתפקיד עד ספטמבר 2017. בתפקידו הבא מונה למנהל מטה הצי.
פרש מהשירות הצבאי באוגוסט 2018.
במהלך שירותו עוטר במדליית השירות המצוין של הצי, במדליית השירות העילאי של מחלקת ההגנה, חמש פעמים באות לגיון ההצטיינות, במדליית השירות הראוי לשבח של משרד ההגנה, ארבע פעמים במדליית השירות הראוי לשבח של הכוחות המזוינים ובמדליית האוויר.
הוא צבר למעלה מ-3,800 שעות טיסה על 31 סוגי מטוסים שונים וביצע למעלה מ-800 נחיתות על נושאות מטוסים.
קווין מייקל גודלי הוא זמר, נגן, ומנהל מוזיקלי בריטי ממוצא יהודי, אשר היה ממייסדי וחבר להקת הארט רוק 10cc ובהמשך חבר בצמד גודלי וקרים .
קווין גודלי נולד בפרסטויץ' למשפחה ממוצא יהודי.
במהלך לימודיו במכללה במנצ'סטר פגש בלול קרים והם ניגנו יחדיו במספר הרכבים.
ב-1972 ייסדו גרהאם גולדמן, אריק סטיוארט, קווין גודלי ולול קרים את להקת הארט-רוק 10cc, אשר נודעה בשורת להיטים לאורך שנות ה-70. ב-1976 עזב גודלי את הלהקה ביחד עם לול קרים, ובהמשך ייסדו את ההרכב המוזיקלי גודלי וקרים.
במקביל עסקו השניים בניהול והפקה מוזיקליים ובין השאר הפיקו ב-1981 את הקליפים לאלבום Duran Duran של להקת דוראן דוראן, ובכלל זה את הקליפ הפרובוקטיבי לשיר Girls On Film אשר עורר הדים תקשורתיים.
ב-1984 ניהלו והפיקו את ההופעה החיה של להקת פוליס לאלבומם המצליח "Synchronicity".
ב-1986 היו גודלי וקרים מועמדים לפרס הגראמי על הפקת המופע של להקת פוליס.
ב-1992 התאחדו חברי להקת 10cc להפקת אלבום שנקרא "...Meanwhile" ובמסגרתו שיתפו פעולה עם מספר מוזיקאים ובכללם פול מקרטני.
בהמשך, הופיע גודלי ביחד עם גרהאם גולדמן.
קווין גודלי הפיק מספר רב של וידאו קליפים לשורה ארוכה של אמנים ולהקות ובכללם: בריאן אדמס, U2, בלר, סטינג, איסט 17, אריק קלפטון, רונאן קיטינג ובויזון.
קווין ג'וזף זגרס (באנגלית; Kevin Joseph Zegers, נולד ב-19 בספטמבר 1984) הוא שחקן ודוגמן קנדי.
התפרסם בילדותו בשל תפקידו בתור ג'וש פראם בסדרת סרטי "שחקן על ארבע" (1997–2002), ומאוחר יותר בשל הופעתו בתור טובי אוסבורן בסרט זוכה הפרסים "טראנסאמריקה" (2005).
בטלוויזיה, הוא ידוע בשל תפקידו בתור דמיאן דלגארד בסדרת הנעורים "אחת שיודעת" (2009–2011) ובזכות הופעתו בתור ברנדון אקר בסדרה "הטירון: סוכנת חדשה" (2022).
זגרס נולד בעיר וודסטוק (אנ'), אונטריו, קנדה, בנם של מארי-אלן (לבית ולדמן), מורה, וג'ים זגרס, עובד מחצבה.
יש לו שתי אחיות, קריסטה וקייטי.
(האחרונה היא גם שחקנית; היא הופיעה איתו בסרטו של ג'ון קרפנטר, "בלוע הטירוף").
הוא ממוצא הולנדי; כל הסבים והסבתות שלו נולדו בהולנד.
הוא למד בבית הספר התיכון הקתולי סנט מרי (אנ') בעיר מולדתו.
זגרס הוא פעיל ספורטיבי, במיוחד בכדורסל, הוקי קרח וגולף.
הוא שיחק בקבוצת הכדורסל המפורסמת של הוליווד נייטס, וגייס כסף לבתי ספר מקומיים בלוס אנג'לס.
הופעתו הראשונה של זגרס הייתה בגיל שש, בפרסומת לטלוויזיה.
בשנת 1994 הוא דיבב בסדרת האנימציה המבוססת על הסרט "לשחרר את ווילי" ובאותה שנה דיבב את דמותו של מיקי ראמון בסדרת ההנפשה "אוטובוס הקסמים".
בשנת 1997 התחיל לשחק בסדרת הסרטים "שחקן על ארבע" בתפקיד ג'וש פראם.
משנת 2009 עד ל-2011 גילם את דמותו של דמיאן דאלגארד בעונות 3 ו-4 של סדרת הנעורים "אחת שיודעת".
בשנת 2013 שיחק בסרט הפנטזיה "בני הנפילים: עיר של עצמות" לצידם של לילי קולינס ורוברט שיהאן.
בשנת 2018 החל לגלם את מלווין בעונה הרביעית של "אימת המתים המהלכים".
בשנת 2022 החל לשחק בסדרה "הטירון: סוכנת חדשה" בכיכובה של ניסי נאש, בתור הסוכן המיוחד ברנדון אקר, סוכן FBI שהיה בעברו שחקן טלוויזיה בסדרה ערפד-שוטר.
באוגוסט 2013 נישא לסוכנת האומנים ג'יימי פילד.
לזוג נולדו זוג תאומות באוגוסט 2015.
+שנהסרטתפקידהערות1993Life with Mikeyמייקי צ'אפמן1994בלוע הטירוףילד1996Specimenבארט1997שחקן על ארבעג'וש פראם1998Shadow Builderכריס האטצ'רשחקן על ארבע 2ג'וש פראםNico the Unicornבילי הייסטינגס1999Treasure Islandג'ים הוקינס (אנ')Four DaysסיימוןKomodoפטריק קונלי2000The Acting Classלו קארפמןשחקן על ארבע 3ג'וש פראםMVP: Most Valuable Primateסטיבן וסטווור2002Virginia's Runדארו ריינסשחקן על ארבע 4ג'וש פראם2003טעות בכיווןאווןFear of the Darkדייל בילינגסThe Incredible Mrs.
with Fred Savageצ'סטר הסטינגס4 פרקים2019–2020פאוורבו רדנור3 פרקים2021Rebelנייטתפקיד ראשי; 10 פרקים2022–2023הטירון: סוכנת חדשהברנדון אקרתפקיד ראשי; 22 פרקיםהטירון2 פרקים2024ד"ר אודיסיאהבנטפרק: "I Always Cry at Weddings"
קווין הרטר הוא כדורסלן אמריקאי המשחק בקבוצת שיקגו בולס מליגת ה-NBA, בעמדות הקלע וסמול פורוורד.
הרטר נולד באולבני שבניו יורק, ולמד ב"תיכון שננדה" שבעיר קליפטון פארק הסמוכה.
בשנתו השלישית בקבוצת הכדורסל של התיכון הוביל אותה הרטר לזכייה באליפות התיכונים של מדינת ניו יורק, כשקלע 25 במשחק הגמר.
בעונתו האחרונה בתיכון זכה בתואר שחקן התיכונים המצטיין במדינה ("Mr.
בשנת 2016 השתתף ב"אליפות האמריקות בכדורסל עד גיל 18" כשחקן נבחרת ארצות הברית, וזכה עמה במדליית הזהב.
בשנת 2017 לקח חלק באליפות העולם בכדורסל עד גיל 19, וזכה עם נבחרת ארצות הברית במדליית הארד.
בין השנים 2016–2018 למד באוניברסיטת מרילנד, ובשתי עונותיו בקבוצת הכדורסל שלה העמיד ממוצעים של 12.0 נקודות, 5.0 ריבאונדים ו-3.0 אסיסטים למשחק.
בדראפט ה-NBA 2018 נלקח הרטר בבחירה ה-19, על ידי אטלנטה הוקס.
החל מהמשחק ה-20 של קבוצתו החל לשמש כשחקן חמישייה קבוע, במקומו של קנט בייזמור, ולאורך עונת הרוקי קלע 9.7 נקודות בממוצע למשחק.
קווין ג'יימס דאקוורת' היה כדורסלן אמריקאי, אשר שיחק בליגת ה-NBA בין השנים 1986–1997. לאורך הקריירה השתתף פעמיים במשחק האולסטאר של ה-NBA, והעמיד ממוצעים כוללים של 11.8 נקודות ו-5.8 ריבאונדים למשחק.
נפטר באוגוסט 2008, בגיל 44, בשל אי-ספיקת לב.
דאקוורת' נולד בעיר הארווי שבאילינוי, וגדל בשיקגו הסמוכה.
בין השנים 1982–1986 למד באוניברסיטת מזרח אילינוי, וב-4 עונותיו בקבוצת הכדורסל שלה רשם ממוצעים של 13.3 נקודות ו-7.3 ריבאונדים למשחק.
בעונתו האחרונה נבחר לחמישיית העונה של "מחוז ה-MCC" לאחר שקלע 19.5 נקודות בממוצע למשחק.
בדראפט ה-NBA 1986 נלקח דאקוורת' בבחירה ה-33 על ידי סן אנטוניו ספרס, אך לאחר 14 משחקים בלבד במדיה נשלח בטרייד לפורטלנד טרייל בלייזרס, בתמורה לוולטר ברי.
לאורך עונת הרוקי שלו קלע דאקוורת' 5.4 נקודות למשחק, כמחליפו מהספסל של סטיב ג'ונסון.
במהלך העונה העוקבת נפצע ג'ונסון, ודאקוורת' אשר הוצב במקומו בחמישייה הפותחת הציג יכולת מצוינת עם ממוצעים של 15.8 נקודות ו-7.4 ריבאונדים למשחק.
בעונתו השלישית בליגה, , רשם שיאי קריירה של 18.1 נקודות ו-8.0 ריבאונדים למשחק ונבחר להשתתף במשחק האולסטאר של ה-NBA.
בעונת , תחת המאמן הנכנס ריק אדלמן, רשמה פורטלנד את מאזן הניצחונות הטוב בתולדותיה (59–23) והעפילה לגמר ה-NBA, בו הפסידה לדטרויט פיסטונס בתוצאה 1–4. בעונה הבאה השתתף דאקוורת' בשנית במשחק האולסטאר, לצד חבריו לקבוצה קלייד דרקסלר וטרי פורטר.
בפלייאוף שבה פורטלנד למעמד גמר ה-NBA, אך הפסידה לשיקגו בולס בתוצאה 2–4.
לקראת עונת , לאחר 6 וחצי עונות בפורטלנד, נשלח דאקוורת' בטרייד לוושינגטון בולטס בתמורה להארווי גרנט.
במהלך עונתו השנייה עם הבולטס הושעה על ידי הקבוצה בשל כושרו הגופני הלקוי שכלל עלייה חדה במשקל.
בשתי עונותיו בקבוצה רשמה וושינגטון מאזן כולל של 45 ניצחונות לעומת 119 הפסדים (27.4%), בעוד דאקוורת' עצמו קלע 6.8 נקודות בממוצע למשחק.
בעונות ו- שיחק עבור מילווקי באקס ולוס אנג'לס קליפרס, בהתאמה, בטרם פרש ממשחק בגיל 32.
ב-25 באוגוסט 2008 נפטר דאקוורת' בבית מלון בגלנידין ביץ', אורגון, בשל קרדיומיופתיה היפרטרופית שהביאה לאי-ספיקת לב.
הרן נולד בשדה התעופה "ריצ'רדס-גבאוור" של חיל האוויר של ארצות הברית, השוכן על גבולה המערבי של מיזורי עם קנזס.
הרן סיים ב-1980 את לימודיו בבית הספר התיכון דובר שבעיירה דובר אשר בארקנסו, וב-1986 השלים לימודי תואר ראשון באוניברסיטת ארקנסו טק.
אחרי שעבד בקונצרן התעשייתי רוקוול אינטרנשיונל, למד הרן במכון הטכנולוגי של ג'ורג'יה לימודי תואר שלישי בהנדסת אווירונאוטיקה.
לאחר אסון מעבורת החלל צ'לנג'ר התקשה הרן למצוא עבודה, ונהפך לזכיין של מקדונלד'ס.
הוא קנה את סניף מקדונלד'ס הראשון בצפון ליטל רוק ב-1997, אם כי מכר אותו כעבור שנתיים ב-1999 כדי לעבור למאסקוגי (Muskogee) שבאוקלהומה, שם קנה שני סניפים אחרים של מקדונלד'ס כזכיין של הרשת.
הוא הרחיב את עסקיו כזכיין של מקדונלד'ס לשמונה-עשר סניפים באזור טלסה.
עם התפטרותו של ג'ים בריידנסטין מבית הנבחרים של ארצות הברית ב-2018 לשם מינויו לתפקיד מנהל נאס"א (מִנְהָל האווירונאוטיקה והחלל הלאומי), הודיע הרן על התמודדותו לבית הנבחרים מטעם מחוז הקונגרס הראשון של אוקלהומה.
בבחירות המקדימות שנערכו במפלגה הרפובליקנית גבר על טים האריס.
לאחר מכן התקדם לבחירות הכלליות, שם ניצח את טים גילפין, מועמד המפלגה הדמוקרטית.
מרי פאלין, מושלת אוקלהומה היוצאת, מינתה אז את הרן למלא את שארית תקופת הכהונה של בריידנסטין.
בסמכותה של פאלין היה לעשות כן מכיוון שעל פי החוק אוקלהומה, אם מושב של המדינה בבית הנבחרים יהא ריק בשנה זוגית ותקופת כהונתו של המכהן עתידה להסתיים בשנה העוקבת, בסמכות המושל למנות אדם אחר לאייש את המושב.
בהתאם לכך, הרן הושבע לתפקידו בקונגרס של ארצות הברית בנובמבר 2018.
איימי רנה נונאן (לשעבר היידמן, באנגלית: Amy Renee Noonan; נולדה ב-29 באפריל 1986), הידועה בשם הבמה קווין הרבי (Qveen Herby), היא ראפרית, זמרת, ופזמונאית אמריקאית.
הרבי התפרסמה בהרכב "קארמין", שהוקם בשנת 2010 והתפרק בשנת 2017.
בשנת 2017, הכריזה הרבי ברשתות החברתיות של ההרכב קארמין בו נאמר "קארמין מתה, תחי הרבי." לאחר מכן חשפה את שם הבמה החדש שלה "קווין הרבי".
למרות פירוק ההרכב, המשיך ניק נונאן להפיק ולהיות שותף בעבודה על האלבום.
ב-1 ביוני, הוציאה את סינגל הבכורה "Busta Rhymes", יממה לאחר מכן יצא המיני-אלבום שלה "EP 1".
האלבום עצמו זכה לביקורות מעורבות של מבקרים שפקפקו על הדרך העצמאית של הרבי.
אך האלבום זכה להצלחה, כשהגיע למקום ה-37 במצעד האלבומים העצמאיים של בילבורד ובמקום 13 במצעד האלבומים של Heatseekers בארצות הברית.
לאחר יציאתו של האלבום "EP 1", הרבי הכריזה כי החלה לעבוד על המיני-אלבום השני שנקרא "EP 2".
ב-8 בספטמבר, הוציאה את הסינגל הראשון "Love Myself".
ב-13 באוקטובר, הוציאה את הסינגל השני "Wifey".
ב-1 בדצמבר יצא המיני האלבום השני "EP 2".
קווין אמיליאנו דוסון בלאנקו (בספרדית: Kevin Emiliano Dawson Blanco; נולד ב-8 בפברואר 1992) הוא כדורגלן אורוגוואי המשחק בעמדת השוער בפניארול, בה הוא משמש כקפטן שני.
דוסון גדל במחלקת הנוער של נסיונל, ולקראת עונת 2011/2012 עבר לשחק בקבוצת הבוגרים של פלאזה קולוניה, ששיחקה בליגה האורוגוואית השנייה.
הוא ערך את הופעת הבכורה שלו בליגה ב-19 בנובמבר 2011. בתום עונת 2014/2015 עלה עם הקבוצה לליגת העל האורוגוואית.
בינואר 2017 הושאל לעונה אחת לפניארול, ובתום העונה רכשה אותו פניארול תמורת 420 אלף אירו, ודוסון הפך לשוער הראשון של הקבוצה.
קווין ג'רום גיליארד , הידוע בשם הבמה קווין גייטס (Kevin Gates), הוא ראפר, זמר ופזמונאי אמריקאי.
קווין ג'רום גיליארד נולד ב-5 בפברואר 1986, לאם פוארטו ריקנית ולאב אפרו-אמריקאי.
הוא ומשפחתו עברו לניו אורלינס, ולאחר מכן התיישבו בבאטון רוז'.
גייטס נעצר ב-1999, בגיל 13, על נסיעה ברכב גנוב.
הוא איבד את הקשר עם אביו בגיל צעיר, אך מאוחר יותר חזר אליו כנער.
אביו נפטר מאיידס כאשר גייטס היה בן 14.
גייטס החל את הקריירה שלו ב-2007 על ידי חתימה בלייבל המקומי "דד גיים רקורדס".
באותה השנה הוציא את המיקסטייפ הראשון שלו, Pick of Da Litter, וב-2008 הוציא מיקסטייפ נוסף בשם All or Nothin'''.
ב-2008 גייטס נכנס לכלא ובכך נעצרה הקריירה המוזיקלית שלו.
הוא בילה 31 חודשים בכלא, בין 2008 ל-2011. הוא שוחרר מוקדם בשל התנהגות טובה.
לאחר תקופתו בכלא, שב גייטס לעבוד על מוזיקה.
ב-2012 הוציא את המיקסטייפ Make 'Em Believe, שמשך את תשומת ליבו של חברת התקליטים של הראפר ליל ויין "יאנג מאני".
גייטס הוחתם באגף הניהול של החברה מאוחר יותר באותה השנה.
בתחילת 2013 הוציא גייטס את המיקסטייפ The Luca Brasi Story.
המיקסטייפ זכה לתשומת לב חיובית ולשבחים ממבקרי המוזיקה.
בעקבות הצלחתו של המיקסטייפ, גייטס הוחתם בחברת התקליטים אטלנטיק רקורדס, וביולי 2013 הוציא את המיקסטייפ הראשון שלו בחברה, Stranger Than Fiction, העוסק בדיכאון ובתקופתו של גייטס בכלא.
המיקסטייפ זכה גם הוא לביקורות חיוביות והיה למיקסטייפ הראשון של גייטס שנכנס למצעד הבילבורד 200, כשהגיע למקום ה-37. לאחר צאתו של המיקסטייפ, גייטס מצא את עצמו בשנית בכלא בגין הפרת שחרור על-תנאי.
עם שחרורו, יצא המיקסטייפ By Any Means, שהגיע למקום ה-17 בבילבורד 200.
עם צאתו של המיקסטייפ ה-13 שלו, Luca Brasi 2, גייטס זכה בכניסתו השלישית למצעד הבילבורד 200 ברציפות, כשהמיקסטייפ הגיע למקום ה-38. המיקסטייפ כלל את הסינגל "I Don't Get Tired", שהיה לשירו הראשון שנכנס לבילבורד הוט 100 וקיבל את תואר הזהב.
במאי 2015, הוציא מיקסטייפ נוסף, Murder for Hire, ששימש כחלק השלישי בסדרת Luca Brasi.
ביולי 2015 הוציא את הסינגל הראשון מתוך אלבום הבכורה שלו, "Kno One".
ב-29 בינואר, יצא האלבום, שנקרא Islah, על שם בתו הבכורה.
מתוך האלבום הצליח במיוחד הסינגל "" שהגיע למקום ה-17 בבילבורד הוט 100 וזכה בתואר הפלטינה המרובעת מאיגוד תעשיית ההקלטות האמריקאי.
האלבום עצמו מכר 112,000 עותקים בשבוע הראשון לצאתו והגיע למקום השני בבילבורד 200.
ב-22 בספטמבר 2017 בת זוגו של גייטס דרקה פרסמה את המיקסטייפ ה-15 של גייטס, By Any Means 2, בזמן שגייטס נשאר בכלא.
המיקסטייפ הגיע למקום הרביעי בבילבורד 200. במאי 2018, גייטס הוציא את הפרויקט הראשון שלו מאז שחרורו מהכלא, Chained to the City, מיני-אלבום בן שלושה שירים.
מיני-אלבום נוסף, Only the Generals Gon Understand, יצא במאי 2019 והגיע למקום ה-18 בבילבורד 200. בספטמבר, יצא אלבום האולפן השני שלו, I'm Him, שמכר 72,000 יחידות שקולות לאלבום בשבוע הראשון לצאתו והגיע למקום הרביעי בבילבורד 200.
ב-17 ביוני 2022 הוציא גייטס את אלבום האולפן השלישי שלו, Khaza, שנכנס למקום השמיני בבילבורד 200 עם 40,000 יחידות שקולות לאלבום בשבוע הראשון לצאתו.
אאואקה סטיב קווין דנקי הוא כדורגלן טוגולזי המשחק בעמדת החלוץ בקבוצת סינסניטי ובנבחרת טוגו.
דנקי נולד בלומה שבטוגו ועבר לצרפת בגיל צעיר, עת הצטרף לאקדמיית הנוער של נים ב-2014. הוא שיחק את משחקו הראשון בקבוצה הבוגרת של המועדון ב-0–0 נגד לה האבר ב-13 בינואר 2017. ב-25 באוגוסט 2019 הבקיע שערו הראשון בקבוצה בתיקו 2-2 עם מונקו.
הוא הצטרף לבזייה בהשאלה לחצי שנה בינואר 2019.
בראשית ינואר 2021 חתם בסרקל ברוז' מהליגה הבלגית.
ב-17 בינואר שיחק את משחקו הראון בקבוצה בהפסד 1-0 לסטנדרד לייז'.
ב-20 בפברואר הבקיע את שערו הראשון בניצחון 1–2 על מוסקרון.
בעונת 2023/24 הבקיע 27 שערים וזכה בתואר מלך השערים של הליגה.
דנקי ייצג את טוגו בנבחרת עד גיל 20 בטורניר טולון 2018, והבקיע שני שערים בשלושה משחקים.
הוא שיחק את משחקו הראשון בנבחרת הבוגרת של טוגו במשחק מוקדמות גביע אפריקה לאומות 2019 נגד בנין ב-9 בספטמבר 2018 במשחק שהסתיים בתיקו מאופס.
ב-12 באוקטובר 2021 הבקיע שער בכורה במוקדמות מונדיאל 2022 בניצחון 1–2 על הרפובליקה הדמוקרטית של קונגו.
קווין דאנְזוֹ הוא כדורגלן אוסטרי המשחק בעמדת הבלם בטוטנהאם הוטספר בהשאלה מלאנס ובנבחרת אוסטריה.
דאנזו הצטרף לאקדמיה של מילטון קינס דונס בגיל 9 לאחר ששיחק כחלוץ באקדמיה של רדינג, ונשאר במועדון עד 2014 לפני שעבר לאוגסבורג בגרמניה.
ב-3 במרץ 2017 ערך דאנזו את הופעת הבכורה שלו בבונדסליגה בגיל 18 ו-165 ימים, והפך לשחקן הצעיר ביותר שמופיע במדי המועדון.
שבוע לאחר מכן חתם על חוזה חדש ל-4 שנים במועדון.
ב-9 באוגוסט 2019 הושאל דאנזו לסאות'המפטון מהפרמייר ליג לעונה אחת עם אופציה לרכישה בסוף העונה.
ב-18 באוגוסט 2020 הושאל דאנזו לפורטונה דיסלדורף.
הוא עזב את המועדון עם תום חוזהו ב-24 במאי 2021.
ב-6 באוגוסט 2021 הצטרף דאנזו ללאנס מהליגה הצרפתית.
ב-19 במרץ 2022 הבקיע את שער הבכורה שלו עבור לאנס נגד קלרמון.
ב-2 בפברואר 2025 הושאל דאנזו אל טוטנהאם הוטספר.
דאנזו היה יכול לייצג את נבחרות אוסטריה או גאנה בזכות מוצאו.
הוא שיחק בנבחרות הנוער של אוסטריה, ובמאי 2017 זומן לראשונה לסגל נבחרת אוסטריה.
קווין דיקס בקרבסי (נולד ב-6 באוקטובר 1996) הוא כדורגלן אינדונזי-הולנדי המשחק כמגן בבורוסיה מנשנגלדבך מהבונדסליגה ובנבחרת אינדונזיה.
דיקס הצטרף למחלקת הנוער של ויטסה ב-2005, בגיל 9. ב-24 באוגוסט 2014 ערך את הופעת הבכורה שלו בליגת העל ההולנדית.
ב-6 ביולי 2016 חתם דיקס על חוזה ל-5 שנים בפיורנטינה מהסרייה א.
ב-23 באוקטובר ערך את הופעת הבכורה שלו כמחליף בניצחון 5 - 3 על קליארי.
ב-31 בינואר 2017 חזר דיקס לויטסה בהשאלה עד לסוף העונה.
ב-30 באפריל עלה כמחליף וזכה עם הקבוצה בגביע ההולנדי לראשונה בתולדותיה.
ב-4 ביולי 2017 הצטרף דיקס לפיינורד בהשאלה לעונה אחת.
ב-2 בספטמבר 2019 הושאל לאורהוס גימנסטיקפוינין מליגת העל הדנית לעונה אחת.
בקיץ 2025 עבר דיקס לבורוסיה מנשנגלדבך מהבונדסליגה, בה חתם על חוזה לחמש שנים.
קווין ג'ון האטצ'ר הוא מגן הוקי קרח מקצועני אמריקאי לשעבר ששיחק בליגת ההוקי הלאומית במשך 17 עונות משנת 1984 עד 2001 עבור וושינגטון קפיטלס, דאלאס סטארס, פיטסבורג פינגווינס, ניו יורק ריינג'רס וקרוליינה הוריקנס.
הוא אחיו הבכור של שחקן NHL לשעבר, דריאן האטצ'ר, עימו התקבל להיכל התהילה של הוקי ארצות הברית ב-21 באוקטובר 2010. האטצ'ר נולד בדטרויט, אך גדל בסטרלינג הייטס, מישיגן.
כנער, האטצ'ר שיחק בטורניר פי-ווי הוקי הבינלאומי של קוויבק ב-1979 עם קבוצת הוקי קרח קטנה ממישיגן.
האטצ'ר נבחר במקום ה-17 הכללי בדראפט בשנת 1984 על ידי וושינגטון קפיטלס, קבוצה שאיתה זכה למרבית הצלחתו ב-NHL ואף שימש בקבוצה כקפטן.
האטצ'ר שיחק 1,157 משחקי NHL בקריירה, כבש 227 שערים ו-450 אסיסטים וביחד 677 נקודות.
הוא גם צבר 1,392 דקות עונשין בקריירה.
העונה הטובה ביותר של האטצ'ר בהתקפה הייתה עונת 1993, כאשר הוא כבש 34 שערים ו-79 נקודות, שניהם שיאי קריירה.
34 השערים שלו באותה עונה הפכו אותו למקום ראשון בקרב המגינים בכיבוש שערים.
חבר היכל התהילה של הוקי ארצות הברית - 2010
קווין האסט הוא כלכלן אמריקאי המשמש כעוזר הנשיא למדיניות כלכלית וראש המועצה הלאומית לכלכלה של ארצות הברית.
בעבר שימש כיושב-ראש מועצת היועצים הכלכליים של ארצות הברית בשנים 2017–2019. שימש גם כיועץ בכיר בבית הלבן, ובין השאר היה מעורב בקבלת החלטות כלכליות במהלך מגפת הקורונה.
האסט נולד ב־1962 בניו ג'רזי, הוא החל החל את לימודיו האקדמיים באוניברסיטת סיינט ג'ונס (St.
John's University) בניו יורק, שם הוא סיים את לימודיו לתואר ראשון בכלכלה.
לאחר שסיים את לימודיו, האסט המשיך ללימודים מתקדמים באוניברסיטת פנסילבניה, שם הוא השלים תואר דוקטור (Ph.D.) בכלכלה.
במהלך לימודיו בפנסילבניה, עבודת הדוקטורט שלו עסקה בנושאים של יעילות כלכלית והשפעת המדיניות הפיסקלית על הכלכלה.
האסט מתמחה בכלכלה ציבורית, במיסים וברגולציה.
מחקריו התייחסו לנושאים של השפעת שינויים במדיניות המיסים על הצמיחה הכלכלית, תוצאות חקיקה כלכלית, ושיקולים כלכליים בקביעת מדיניות.
לאחר סיום לימודיו, האסט עבד כמרצה בתחום הכלכלה.
הוא שימש גם כיועץ כלכלי במגוון גופים ועמדות אקדמיות, במשך שנים רבות היה חוקר בבית הספר לכלכלה של אוניברסיטת שיקגו.
האסט שימש כיועץ כלכלי בכיר במספר קמפיינים לנשיאות של מועמדים רפובליקנים.
בין היתר, הוא שימש כיועץ כלכלי ראשי בקמפיין של ג'ון מקיין במהלך הבחירות המקדימות של 2000, וייעץ גם לקמפיינים של ג'ורג' ווקר בוש בבחירות 2004, ג'ון מקיין בבחירות לנשיאות 2008 ומיט רומני בבחירות לנשיאות 2012.
ב-2017, עם היבחרו של דונלד טראמפ לנשיאות מונה האסט מונה ליושב-ראש מועצת היועצים הכלכליים של ארצות הברית.
ב-2020 מונה ליועץ כלכלי בכיר לנשיא טראמפ, במטרה להנחות ולהשפיע על המדיניות הכלכלית במהלך מגפת הקורונה.
במהלך תקופה זו, הוא סייע בהכוונת החלטות כלכליות המבוססות על נתונים, כולל תוכניות סיוע כלכלי ואסטרטגיות להתמודד עם ההשלכות הכלכליות של המגפה.
בנוסף, האסט היה מעורב בהכנת תוכניות לסיוע לעסקים ולפרטים שנפגעו מהמשבר הכלכלי שיצרה המגפה.
לאחר הפסדו של דונלד טראמפ בבחירות לנשיאות ב-2020, האסט פנה למגזר הפרטי והחל לשמש כסגן נשיא קבוצת לינדזי, בנוסף משמש כ-עמית מכובד אורח במכון הובר, תורם כלכלי ב-CNN, ויועץ בכיר ל-Capital Matters, האתר הכלכלי של National Review.
האסט שימש כלכלן בכיר במועצת הנגידים של מערכת הפדרל ריזרב וכפרופסור חבר לכלכלה ומימון בבית הספר למנהל עסקים של אוניברסיטת קולומביה, כמו גם פרופסור אורח בבית הספר למשפטים של אוניברסיטת ניו יורק.
בדצמבר 2024, הודיע הנשיא הנבחר דונלד טראמפ על מינויו של האסט לתפקיד ראש המועצה הלאומית לכלכלה של ארצות הברית.
קווין הוֹלְמְסְטְרֶם (; נולד ב-12 בדצמבר 1993) הוא מוזיקאי וקומיקאי פיני-שוודי.
הוא חלק מלהקת קאי מאז שנת 2009 יחד עם אקסל אומן ויאקוב נורגור.
הולמסטרם למד הפקת סאונד ועיצוב לקולנוע וטלוויזיה באוניברסיטת ארקדה למדעים יישומיים.
הולמסטרם, יחד עם להקתו קאי, השתתפו בתחרות השירים מלודיפסטיבלן 2025 עם השיר "Bara bada bastu" וזכו בתחרות.
הולמסטרם מתגורר עם אשתו לינה בקאליו שבהלסינקי.
בני דודיו של הולמסטרם הם גולש הסקי לשעבר מתיאס סטרנדוואל וכדורגלן העבר סבסטיאן סטרנדוואל.
קווין ויליאמסון (נולד ב-14 בינואר 1965) הוא תסריטאי, במאי ומפיק אמריקאי.
הוא ידוע בעיקר בזכות עבודתו בז'אנר סרטי אימה, ובמיוחד בזכות סרטי הסלאשר שכתב ויצר.
ויליאמסון נולד במורגנטון, קרוליינה הצפונית, ארצות הברית, ובילה את ילדותו בעיירות קטנות יותר בקרוליינה הצפונית.
כבר מגיל צעיר גילה עניין רב בקולנוע, במיוחד בסרטי אימה, שהפכו מאוחר יותר לסימן ההיכר שלו.
הוא למד תיאטרון באוניברסיטת מזרח קרוליינה, שם קיבל תואר ראשון באמנויות.
לאחר סיום לימודיו עבר ללוס אנג'לס בשאיפה לפרוץ בתעשיית הקולנוע.
בתחילה התפרנס מעבודות מזדמנות, ביניהן משחק בתפקידים קטנים, וניסה למכור תסריטים שכתב.
הפרויקט הראשון שזכה לתשומת לב היה תסריט לסרט בשם Killing Mrs.
Tingle, שנכתב ב-1995 ונקנה על ידי חברת הפקות.
הסרט יצא לבסוף בשם "ללמד את גברת טיגל" בשנת 1999, רק לאחר פריצתו עם הסרט "צעקה", והוא היה הסרט הראשון שווילאמסון גם ביים.
נקודת המפנה בקריירה של ויליאמסון הגיעה בשנת 1996 עם יציאת סרט האימה צעקה.
הסרט, שביים וס קרייבן והתבסס על תסריטו של ויליאמסון, היה יצירה חדשנית בז'אנר הסלאשר.
הוא בלט בזכות המודעות העצמית שלו – הדמויות בסרט מודעות לחוקים ולקלישאות של סרטי אימה, ואף התייחסו אליהן באופן קומי וביקורתי.
גישה מטא-קומית זו, בשילוב עם מתח ומפנים עלילתיים, הפכה את "צעקה" להצלחה קופתית וביקורתית.
הצלחת הסרט הביאה לתחייה מחדש של ז'אנר סרטי האימה בשנות ה-90.
לאחר יציאת הסרט "צעקה" ב-1996 והצלחתו, ביסס ויליאמסון את מעמדו כתסריטאי ומפיק מוביל בהוליווד, במיוחד בתחום סרטי האימה והנוער.
בתקופה זו, הוא הרחיב את פעילותו גם לתחומי יצירה והפקה בטלוויזיה.
הוא היה התסריטאי של מספר סרטים נוספים, כגון "אני יודע מה עשית בקיץ האחרון" וסרט ההמשך "צעקה 2".
הוא ציין בעבר כי תחושת השונות בילדותו ובהתבגרותו תרמה ליכולתו להזדהות עם דמויות שמרגישות כזרות או מחוץ לנורמה, ודבר זה בא לידי ביטוי ביצירותיו.
1997 – אני יודע מה עשית בקיץ האחרון (תסריטאי, מפיק בפועל)
קווין דורנל מגי היה כדורסלן אמריקאי שכיכב בקבוצת מכבי תל אביב בשנים 1984–1990.
סיים את בית הספר התיכון בעיירה מגנוליה במיסיסיפי.
בתחילת הקריירה שיחק בארצות הברית באוניברסיטת קליפורניה באירוויין ונחשב לאחד השחקנים הטובים במכללה בכל הזמנים.
נבחר בסיבוב השני בדראפט בליגת ה-NBA אך לא הצליח לקבל חוזה ועבר לשחק באירופה - עונה בסרגוסה, ספרד, ועונה בקבוצת וארזה האיטלקית.
צביקה שרף יצא לאיטליה לגייס אותו והתרשם ממנו למרות שהיה אז פצוע בידו.
מגי שיחק בעמדת הפאוור פורוורד, והתבלט בשליטה ברחבה, בקליטת ריבאונדים רבים, ובקליעה רכה מחצי מרחק.
הוא הוביל את קבוצתו להישגים רבים בהם אליפויות לאומיות ושלוש העפלות לשלב גמר גביע אירופה.
מגי נחשב לאחד משחקני הכדורסל הזרים הטובים ביותר ששיחקו בישראל אי פעם, אף שלא הצליח להביא את הגביע האירופי לתל אביב.
הוא היה אחד השחקנים האהובים ביותר על קהל האוהדים בישראל.
קלע בממוצע למעלה מ-20 נקודות למשחק, ולקח מספר רב של ריבאונדים.
מגי קלע 2,081 נקודות במדי מכבי תל אביב בגביע אירופה, והוא נמצא במקום השלישי בטבלת הקלעים.
במהלך שהותו בישראל היה פופולרי מאוד ואף הצטלם למספר פרסומות.
הוא גם התחבר עם מוטי ארואסטי והגיע לישראל במיוחד להשתתף במשחק הפרידה שערכה מכבי לארואסטי לרגל פרישתו בשנת 1988.
לאחר שעזב את מכבי שיחק בקבוצת סרגוסה הספרדית.
שנתיים לאחר מכן שב לשחק בישראל, הפעם במכבי ראשון לציון, שם שיחק עונה אחת.
לאחר מכן פרש ממשחק ושב עם משפחתו לארצות הברית.
השתקע בעיירה סאמיט שבדרום-מערב מיסיסיפי, שרוב תושביה שחורים.
היה נשוי למלאני ולשניים היו שלושה ילדים.
בזמן ששהה בישראל למדו ילדיו בבית הספר האמריקאי.
מגי נהרג ב-23 באוקטובר 2003 בתאונת דרכים, בכביש המהיר 55 בדרכו בלילה מן העבודה לביתו, דרומית לעיירה איימיט בלואיזיאנה, כאשר רכבו התנגש ברכב אחר (במרחק של כחצי שעת נסיעה מביתו).
אלמנתו, מלאני, נפטרה מנגיף הקורונה באפריל 2021.
קֶווין דייוויד מיטניק היה יועץ לאבטחת מידע וסופר יהודי אמריקאי שהתפרסם כאחד מההאקרים המפורסמים בעולם.
בשיא פרסומו היה מיטניק מבוקש על ידי האף בי איי במשך שלוש שנים, לאחר שפרץ לרשתות של חברות מחשב גדולות וגנב בין היתר את קוד המקור של מספר מערכות הפעלה לשרתים ולטלפונים ניידים.
טכניקת הפריצה שבה התמחה מיטניק נקראת "הנדסה חברתית", שהיא שילוב של טכניקות הונאה, התחזות ושכנוע, הגורמות לאנשים לציית לבקשת הפורץ: למשל, לספק לו מידע רגיש כגון שמות משתמשים וסיסמאות או לבצע עבורו פעולות כגון הרצת תוכנה לבקשתו.
טכניקה זו, בשילוב עם כישוריו הטכניים, הובילה לפרסומו הרב, עוד מתחילת שנות השמונים.
קווין מיטניק נולד ב-6 באוגוסט 1963 וגדל בפרבר ואן נייז של לוס אנג'לס.
כבר כנער הוא החל בקריירת ההאקינג שלו, כאשר פעל בעיקר בתחום הפריקינג - פריצה למערכות טלפוניה.
מיטניק התפרסם בגיל צעיר בזכות כישורי הפריצה שלו, ונפוצו עליו סיפורים רבים, חלקם ככל הנראה לא נכונים.
על פי הסיפור הנודע ביותר עליו, הוא פרץ למחשבי מפקדת ההגנה האווירית של ארצות הברית (NORAD), השולטים על מערך הטילים הגרעיניים של ארצות הברית.
לפי סיפור נוסף שחזר על עצמו רבות בתקשורת, מיטניק פרץ למערכות הטלפוניה ולתאים הקוליים של ה-FBI ולכן הצליח להתחמק ממעצר פעמים רבות.
מיטניק הכחיש כל חייו פריצות אלו, בהן גם לא הואשם בבית משפט.
מיטניק נעצר בשנת 1988 על פריצה לשרתי חברת דיגיטל וגנבת חלקים ממערכת ההפעלה שפיתחו (VMS).
הוא נשלח לכלא לתקופה של שנה, מתוכה בילה שמונה חודשים בבידוד עקב טענת התביעה שהוא מסוגל לשגר טילים גרעיניים אם רק תינתן לו גישה לטלפון הציבורי בכלא.
בשנת 1989 הוא שוחרר לתקופת מבחן בת שלוש שנים.
בסוף שנת 1992 נחשד בעבירה על תנאי שחרורו ובגישה לא מורשית למערכות של חברת הטלפוניה פסיפיק בל.
הוא גילה זאת וירד למחתרת, תוך כדי החלפה מתמדת של זהותו ומקום מגוריו.
מיטניק נתפס על ידי ה-FBI לאחר מרדף של כשלוש שנים, ב-15 בפברואר 1995. אחד הרמזים שהובילו למעצרו הייתה פריצה למחשבו האישי של מומחה אבטחת המחשבים טסוטומו שימומורה, שסייע לאחר מכן לחוקרים הפדרליים לאתר את מקור חיבור האינטרנט של מיטניק ממקום מחבואו.
את הפריצה למחשביו של שימומורה ביצע למעשה האקר ישראלי בשם JSZ שפיתח כלי פריצה חדשני ופרץ את המחשב לבקשתו של מיטניק.
קווין מיטניק נחשד בפריצה לרשתות של חברות גדולות כמו נובל, מוטורולה, סאן מיקרוסיסטמס ונוקיה.
אולם הגשת כתב האישום נגדו ותחילת משפטו נדחו שוב ושוב.
הוא הוחזק במעצר לפני הגשת כתב האישום נגדו במשך למעלה מארבע שנים ללא יכולת שחרור בערבות.
בסופו של דבר החליט לחתום על עסקת טיעון, שבה הודה בחלק מהעבירות והסכים לעונש בן חמש שנות מאסר (כולל ארבע השנים שכבר ריצה).
הוא שוחרר ב-21 בינואר 2000, וכתנאי לשחרורו נאסר עליו באופן חריג להשתמש או להחזיק בבעלותו מחשבים, טלפונים סלולרים, ציוד תקשורת ועוד, או לייעץ בענייני מחשבים ללא אישור קצין המבחן שלו, למשך שלוש שנים נוספות.
ב-2006, מיטניק עבד בחברת ייעוץ שפתח בתחום אבטחת המידע וכתב שני ספרים בנושא מאז שחרורו.
ספרו הראשון הוא "The Art of Deception" בו הוא מציג הונאות שונות כדוגמת סיפורו של סטנלי מארק ריפקין וטכניקות הנדסה חברתית ומציע דרכים להתמודד בפניה.
ספרו השני "The Art of Intrusion" הוא אוסף של סיפורי פריצה אמיתיים למערכות מחשב.
קווין מיטניק ביקר בישראל לראשונה ב-23 בפברואר 2006, בכנס הבינלאומי לאבטחת מידע שערכה חברת המחקר IDC, שם הרצה בנושא הנדסה חברתית.
בשנת 2011, יצא לאור ספרו השלישי של מיטניק "Ghost in the Wires" בו הוא לראשונה מספר את סיפור חייו המלא מנקודת המבט שלו.
הספר זכה לביקורות נלהבות ונכלל ברשימת רבי המכר של הניו-יורק טיימס.
בשנת 2017 יצא ספרו The Art of Invisibility, אותו כתב יחד עם רוברט ומוסי.
בספר הוא מסביר על האתגרים שבשמירה על אנונימיות בעידן של Big data ומדריך את הקוראים לגבי פעולות שניתן לנקוט כדי לא להשאיר עקבות דיגיטליות.
בשנת 2023, נפטר מיטניק בגיל 59 מסרטן הלבלב.
הוא השאיר אישה, קימברלי מיטניק, שהייתה בזמן מותו בהריון עם ילדם המשותף הראשון.
מאז מעצרו של מיטניק בשנת 1995 פעלה קהילת ההאקרים והקראקרים כדי לגייס תמיכה עבור מי שנחשב בעיני רבים מחבריה לגיבור תרבות.
במסגרת המאבק הוקמה תנועת Free Kevin, אשר מחתה על הפרת זכויותיו החוקתיות, כגון הסירוב להעניק לו שימוע לצורך בקשת שחרור בערבות.
הם מחו גם על הצגתו בתקשורת כפושע אשר גרם נזקים בשווי מיליארדי דולרים לחברות מסחריות, ללא ביסוס.
בין היתר, במסגרת המאבק הציבורי, קראקרים רבים פרצו לאתרים מסחריים ושתלו קריאות לשחרורו של קווין מיטניק, כדי למשוך תשומת לב תקשורתית למצבו.
בהמשך נוהל מאבק כנגד ההפקה של הסרט Takedown, שהיה אמור להציג את מיטניק באורח שלילי במיוחד, כולל שליחתו לשנים ארוכות בכלא בסיום הסרט, כל זאת בטרם החל משפטו של מיטניק בפועל.
הסרט הדוקומנטרי "Freedom Downtime", שהופק בשנת 2001 על ידי 2600: The Hacker Quarterly, מתעד מאבק זה.
מיטניק טען כי הוא פעל כל חייו מטעמי סקרנות, ומעולם לא ניצל את יכולותיו כדי לגנוב כסף או לפגוע באחרים.
הוא טען שהוא השתמש ביכולותיו כדי לקבל גישה למערכות פרטיות ולקוד מקור רק כדי להרוות את סקרנותו ולמצוא פרצות חדשות.
כמו כן טען שהוא מעולם לא הזיק במכוון למערכת שפרץ אליה, או השתמש בידע שרכש לצורך השגת רווח כספי.
הוא אף לא הורשע בסופו של דבר בעבירה חמורה יותר מאשר בגישה לא חוקית למערכות מחשב והעתקה לא חוקית של תוכנה.
בעוד מיטניק הוצג בתקשורת כסוג של אויב המדינה או טרוריסט, המהווה סיכון משמעותי לביטחון הלאומי, העבירות שבהן הורשע אינן חמורות, יחסית.
בשנת 2003, כאשר החל מיטניק לעבוד כיועץ אבטחת מידע, עורר הדבר מחלוקת רבה בקרב קהילת אבטחת המידע העולמית.
רבים חשבו שאין להעסיק קראקרים, בייחוד לא כאלה שהורשעו בפריצה למערכות מחשב, כיועצי אבטחת מידע מכיוון שלעולם לא ניתן יהיה לסמוך עליהם.
הטענה הנגדית היא שרוב העוסקים באבטחת מידע כיום הם למעשה קראקרים לשעבר שלא נתפסו, מכיוון שבתקופה שפעלו, הנושא טרם הוסדר חוקתית בצורה ברורה.
נושא זה שנוי במחלוקת עד היום.
קווין דאלאס מרטין הבן הוא כדורסלן עבר אמריקאי ששיחק בעמדת הקלע.
מרטין נודע בשל מיומנות הקליעה, זריזותו וסגנון הזריקה הייחודי שלו.
בעברו שיחק מרטין בסקרמנטו קינגס והוא שיאן הקליעות מקו העונשין של המועדון בעונה אחת, לאחר שקלע 502 זריקות כאלו ב-2008, ואף מדורג רביעי בהיסטוריית הקבוצה הן באחוזי הקליעות מהעונשין והן במספר השלשות שקלע.
בצעירותו שיחק מרטין עבור קבוצת הכדורסל של בית הספר התיכון של זנסוויל, תחת המאמנים סקוט ארונהלט וג'ף מור.
כאשר שיחק בתיכון הוא נכלל בנבחרת ה"אול-אמריקן" של ליגת התיכונים.
מאוחר יותר קיבל מרטין מלגת כדורסל מלאה מאוניברסיטת מערב קרוליינה, בה החל ללמוד במגמת ספורט.
בשנים בהן שיחק בקבוצת הכדורסל של מערב קרוליינה הוא היה משחקניה הבולטים ורשם הצלחות אישיות רבות.
הוא סיים את הקריירה שלו בליגת המכללות, שנמשכה עד 2004, בתור הקולע הרביעי בטיבו בתולדות מערב קרוליינה, עם 1,838 נקודות בסך הכול.
מרטין נרשם לדראפט ה-NBA בשנת 2004, ונבחר במקום ה-26 בסיבוב הראשון על ידי קבוצת סקרמנטו קינגס.
בעונת הרוקי שלו ב-NBA, עונת , קיבל מרטין דקות משחק מועטות ממאמנו ריק אדלמן - 10 דקות בלבד בממוצע למשחק.
בעונה זו הוא קלע 2.9 נקודות והוריד 1.3 ריבאונדים בממוצע.
מעמדו של מרטין בסקרמנטו השתפר רבות בעונת .
במהלך העונה הסדירה הוא פתח לעיתים בחמישיית הקבוצה במקומו של בונזי ולס הפצוע, וקלע 10.8 נקודות ב-26.6 דקות בממוצע למשחק.
בסיום עונה זו הוא השתתף לראשונה במסגרת משחקי הפלייאוף, שם הודחה קבוצתו בסיבוב הראשון לאחר הפסד 4-2 לסן אנטוניו ספרס.
מרטין פרץ לתודעה במהלך אותה סדרת פלייאוף - במשחק השני בסדרה הוא החליף בחמישייה את רון ארטסט שהושעה, וכן קלע במשחק השלישי בסדרה את סל הניצחון לזכות סקרמנטו אל מול טים דאנקן, מה שלא מנע לבסוף את הדחת קבוצתו.
באחד מראיונותיו במהלך אותה עונה, נתן מרטין קרדיט לשני גארדים שתחתם הוא שיחק בסקרמנטו - דאג כריסטי שעזר לו לשפר את משחק ההגנה ב-NBA, וכן קטינו מובלי שעזר לו לפתח את יכולת הקליעה.
במשאל מאמני הליגה לפני פתיחת העונה הבאה, סיים מרטין במקום השני בהשערות לגבי השחקנים שיעשו את הפריצה הגדולה ביותר, אחרי דווייט הווארד.
את עונת סיים מרטין כקולע המצטיין של סקרמנטו עם 20.2 נקודות בממוצע למשחק, בנוסף לשיאי קריירה חדשים של 4.3 ריבאונדים ו-2.2 אסיסטים.
הוא פיתח את מעמדו בתור אחד מהקולעים הטובים ב-NBA מטווח ומטווח שלוש הנקודות, כאשר היה הקולע המוביל העונתי בליגה מבין השחקנים שזרקו פחות מ-15 פעמים בממוצע לסל.
במהלך אותה עונה הוא זכה לראשונה בקריירה בתואר שחקן השבוע בליגה, ובסיומה זכה במקום השני בבחירת השחקן המשתפר של העונה ב-NBA, אחרי מונטה אליס מגולדן סטייט ווריורס.
על אף הצלחתו האישית של מרטין, סקרמנטו לא הצליחה להעפיל באותה עונה לפלייאוף.
בתום 15 המשחקים הראשונים של עונת ניצב מרטין במקום הראשון בדירוג מלך הסלים של ה-NBA, עם 29.6 נקודות בממוצע.
על אף שסבל מפציעה במהלך אותה עונה, הוא סיים אותה במקום השישי בדירוג הקולעים.
מרטין הפך לשחקן המוביל הבלעדי של סקרמנטו לאחר מעברו של רון ארטסט ליוסטון רוקטס לפני עונת .
לאחר שפתח את העונה בצורה מצוינת, הוא סבל משתי פציעות בקרסולו, שגרמו לו לשחק 51 פעמים בלבד.
לאחר חזרתו מהפציעה הוא חזר להפגין את יכולתו הטובה, וסיים את העונה עם 24.3 נקודות בממוצע למשחק.
הוא אף קלע שיא קריירה של 50 נקודות במשחק מול גולדן סטייט.